Вопытным вокам шапавалы вызначаюць вясновая гэта воўна альбо летняя. Ды і прадаўцы, як правіла, сакрэту з гэтага не робяць, паколькі якасць відавочна. Воўна вясновай стрыжкі больш доўгая і прамая. Яе выкарыстоўваюць для вязання шкарпэтак і рукавіц. Купляць трэба воўну летняй стрыжкі. Яна карацей, добра звальваецца. Шапалалы выбіраюць воўну чыстую, без каўтуноў. Таксама шапавалы выконвалі заказы з воўны, якую прыносілі мясцовыя жыхары для вырабу валенак. А яшчэ шапавалы закуплялі воўну па хатах. Гэта шмат аблягчала падбор воўны, так як у вёсках добра ведалі, хто якіх авец трымаў, і хто калі іх стрыг.